Publication: Magyar Közlöny
Issue: MK-2004-9 (Year: 2004, Number: 9)
Era: 2004-2010
Section: a 6/2004. (I. 30.) GKM rendelethez
Paragraph Index: 163

11. Általános vizsgakövetelmények 11.1. Az oktató szervezet jóváhagyásának megfelelõ témakörökbõl köteles elméleti ismereti vizsgát tartani. 11.2. Az elméleti ismereti vizsgák formája írásbeli feleletválasztásos vizsga kell legyen, mely történhet számítógépen, vagy papíron, vagy ezek kombinációjával. 11.3. A vizsgáztatóknak biztosítaniuk kell a kérdések titkosságát. 11.4. Amennyiben az elméleti vizsga alatt bármelyik hallgatót csaláson érnek, vagy olyan anyag van a birtokában, amely a vizsga anyagával kapcsolatos, de nem tartozik sem a vizsgadolgozathoz, sem pedig a megengedett segédanyagokhoz, az illetõ hallgatót a vizsgázásból ki kell zárni, és az esettõl számított legalább 12 hónapig semmilyen vizsgát nem tehet. A polgári légiközlekedési hatóságot 1 hónapon belül értesíteni kell az esetrõl és az esetleges vizsgálat eredményérõl. 11.5. Amennyiben a vizsgáztatók bármelyike a vizsga folyamán bármely vizsgázó hallgató tudomására hozza a kérdésekre adandó válaszokat, az illetõ vizsgáztatótól meg kell vonni a vizsgáztatási jogot, és a vizsgát érvénytelennek kell nyilvánítani. Bármely ilyen esetrõl a polgári légiközlekedési hatóságot 1 hónapon belül értesíteni kell. Az esetet a polgári légiközlekedési hatóság az oktató szervezettel együtt megvizsgálja és dönt az illetõ vizsgáztatási joga visszaállíthatóságáról és annak idõpontjáról.

Source: https://magyarkozlony.hu/hivatalos-lapok/62cae4430ed639ab880e527c1ebbb4cc2e38efdb/dokumentumok/d1d64d65c01e5dd14207109e32b4e352c28cdb37/letoltes